नोटबंदी पर प्रधानमंत्री नरेंद्र मोदी को एक बार फिर बिहार के मुख्यमंत्री नीतीश कुमार का साथ मिला है। मीडिया रिपोर्टों के मुताबिक नीतीश कुमार ने कहा है कि पीएम मोदी ‘बाघ की सवारी’ कर रहे हैं और यह सवारी अन्य दलों के साथ उनके गठबंधन के सहयोगियों को भी नुकसान पहुंचा सकती है। नोटबंदी को मिले जनसमर्थन का उल्लेख करते हुए नीतीश ने कहा कि इस पहल के साथ जनता साथ खड़ी है जिसका सम्मान होना चाहिए।